open-index/open-wikipedia-markdown huggingface dataset:
Obulemu mu kuwulira

### Enfaanana y’obulwadde buno

Kino kitegeeza omuntu okuba ngawulira mu katono, oba nga tawulirirako ddala(kiggala) kyandibaawo ku kutu kumu oba gombi. Mu baana obulemu ku matu kiyinza okubaleetera okulemererwa okuyiga okwogera olulimi, ate ku bakulu kiyinza okubalemesa emirimu. Kyokka mu bantu abamu, gamba ng’abakadde, kino kibaviirako okulekebwa mu bbanga ne babeeranga bokka. Omuntu ayitibwa kiggala, y’oyo awuliramu akatini ennyo oba abatawulirirako ddala.

### Ekibuleeta

Okufuna obulemu ku matu kisobola okuleetebwa ensonga ez’enjawulo, okuli ebintu nga; ensonga z’obuzaale,okukaddiwa mu myaka, okubeera mu kifo ewali ebiwoggana ennyo, ebizibu ebitera okutuuka ku baana nga ba bazaala, endwadde, obuvune obuyinza okuva ku bubenje ne bukosa amatu, oba eddagala erimu ku lye tukozesa.

Ezimu ku ndwadde eziyinza okuleetawo obulemu ku matu, kuliko ezo ezitera okukwata amatu ne zitwala akaseera katono okuwona. Okukebera obulwadde buno bakozesa enkola y’okugezesa amatu nga bakozesa ebipimo by’amalobozi eby’enjawulo ekiyitibwa ‘hearing test’. Era okugezesa omwana aba yaakazalibwa oba ng’awulira bulungi kikubirizibwa nnyo abasawo. Endwadde eno , ebitundu ataano ku buli kikumi esobola okwewalika nga tuyita mu bintu ng’okugemesa abaana,okulabirira obulungi ba maama nga balina embuto,okwewala ebifo ewali ebintu ebiwoggana ennyo, wamu n’okwewala eddagala erimu eriyinza okuleeta embeera eno.

Ekitongole ekikulira ebyobulamu munsi yonna kikubiriza abavubuka okwewala okukozesa obuzindaalo bw’omumatu okumala ebbanga lya ssaawa ng’emu n’okusingawo, okwewala okwonoona amatu. Okuzuula omwana ayina obulemu ku matu ng’akyali muto kirungi nnyo okusobola okuyamba omuntu oyo, okuyita mu nkola ng’okuyiga okukozesa obubonero obw’engalo,okuteeka ebigambo ebiba nga bitambulira ku ntimbe nga binnyonyola ebigenda mu maaso olwo ne basobola okugoberera,n’oluusi okubayigiriza okusoma ebyo ebiba byogerwa nga batunula ku ntambula y’emimwa(lip reading).Naye nga okufuna ebiyambako okuwulira obulungi kikyali kizibu mu nsi yonna.
Obulwadde bwa Anthrax

Anthrax bulwadde obuleetebwa obuwuka bwa bacteria obuyitibwa *Bacilis anthracis*. Buno bukwata mu ngeri nga nnya, era zeezino wammanga: Anthrax owoomubyenda, owookulususu, akwatira mu mpiso, era ne mu mpewo/omukka ogussibwa.

Obubonero bwa Anthrax butandika okweyoleka mu bbanga eriri wakati w'olunaku olumu ne wiiki bbiri oluvannyuma lw'okukwata omuntu. Ekika kya Anthrax owooku lususu kitandika n'akatulututtu katono akazimbya ekitundu ky'omubiri ekiba kikeetoolodde, era katera okuvaamu ebbwa eddene ddala nga wakati lirimu ekintu ekiddugavu. Ye Anthrax akwatira mu mpewo atandika na musujja, okulumizibwa mu kufuba, ssaako okukaluubirizibwa mu kussa.

Ate ye Anthrax akwata mu byenda aleeta ebintu ng'okusesema, okusinduukirirwa emmeeme n'okuddukana. Kyokka ye Anthrax akwatira mu mpiso ajja na musujja ssaako n'okuzimba kw'ekifo awaba waakubiddwa empiso, ng'oluusi kiyinza n'okuzaala amasira.

Obulwadde buno busaasaanira mu bye tuggya ku nsolo, gamba ng'ennyama n'amata. Wabula obulwadde buno tebuva ku muntu kudda ku mulala.
Obulwadde buno buzuulwa ng'omulwadde bamuggyeeko omusaayi, naye nga waliwo eddagala ergema abantu n'ebisolo okwetangira obulwadde buno mu bifo yonna naddala gye bwali buguddeko. Eddagala erikozesebwa okujjanjaba lisinziira ku kika kya Anthrax ekiba kiruma omulwadde, naye nga n'ebisolo ebirya binnaabyo bisobola okukwatibwa Anthrax singa birya ekibadde ekirwadde.
Obulwa bw’Akalulwe (Pancreatitis)

### Enfaanana y’obulwadde buno

Kino kitegeza kulwala kwa kalulwe era ne kaba kakosefu nga tekakyasobola kukola bulungi mirimu gyako. Akalulwe, katundu ka mubiri akasangibwa mu lubuto, emabega w’ebyenda era nga kakola ebirungo ebyenjawulo ebiyambako okugonza n’okukenenula emmere ng’etuuse mu lubuto.

### Ebika n’obubonero

Obulwadde buno bulimu ebika eby’enjawulo, naye nga buleeta obubonero ng’okuwulira obulumi mu kabutobuto waggulu, okusinduukirirwa emmeeme, ssaako okusesema. Obulumi obw’amaanyi bwandyeyongerayo ppaka mu mugongo
Ebirala ebitera okugoberera ebyo kuliko: okulwala omusujja, okuddukana, okuvaamu omusaayi, okulwala sukaali, sinakindi n’okukyankalana kw’ebitundu by’omubiri ebirala.

### Ekibuleeta

Obulwadde bw’akalulwe obutera okumala akaseera akatono, buleetebwa nnyo okunywa ennyo omwenge. Mu birala mulimu, okufuna ekisagwo- gamba nga mu kabenje, eddagala erimu lye tukozesa, ebirwadde ebirala gamba ng’amambulugga(mumps) n’ebirala.
Kyokka bw’obulwadde bw’akalulwe obutwala ekiseera ekiwanvu, butera kuleetebwa ebintu ng’okunnywa ennyo omwenge okumala emyaka egiwera, okubeera n’amasavu amangi mu musaayi, okubeera n’ekirungo kya “calcium” ekingi ennyo mu musaayi, eddagala erimu lye tukozesa n’ebirala. Naye ng’okunywa (okufuuweeta) ebintu nga sigala kye kisinga okwongera okukwatibwa obulwadde buno.

### Enzijanjaba

Enzijanjaba y’akalulwe etera okuba ey’engeri ez’enjawulo, naye nga bwe kisukka batera okukalongoosa nebaggyako ebitundu ebiba biwadde ennyo. Obulwadde buno butera nnyo kusangibwa mu basajja okusinga mu bakazi. Era businga nnyo okukwata abantu okuva ku mwaka amakumi asatu(30) n’ana(40) era tebutera nnyo kusangibwa mu baana bato.
Obulwadde bw’ensigo (Kidney stone disease)

__FORCETOC__

### Enfaanana y’obulwadde buno

Obulwadde bw’ensigo kitegeeza obukutubba obulinga obuyinjayinja obumera mu nsigo z’omuntu ez’omu lubuto. Buno bwe buba bukyali butini tebuba bwa bulabe nnyo naye bwe bugejja buziba omukutu ogutwala omusulo oguba gusengejjeddwa okuva mu nsigo okugenda mu kawago, era ne kireeta obulumi obwamanyi wansi mu mabega oba mu kabutobuto. Era kino kiviirako n’okufuka omusulo ogulimu omusaayi, okusesema oba okulumizibwa ng’omuntu afuka (akunkumula). Omuntu ayinza okufuna akayinja akalala mu bbanga lya myaka nga kkumi (10).

### Ekibuleeta
 

Naye ensonga ezireetera omuntu okukwatibwa obulwadde buno ziba ziva ku nsonga za buzaale, oba ebyo ebiba bimwetoolodde. Ebiyinza okuleeta obulwadde buno kuliko ebintu nga: okuba n’ekirungo kya calcium ekisusse mu mubiri, omugejjo (okugejja ennyo), emu ku mmere eriibwa, kwossa eddagala erimu erimiribwa, wamu n’obutaba na mazzi gamala mu mubiri. Era akayinja kano kamera mu mubiri ng’ebirungo by’omusulo ogusengejjebwa mu nsigo bisusse obuka, nga tebiriimu mazzi gamala.

### Obuboonero n’okukebera

Okukebera obulwadde buno kisinziira ku bubonero obubaawo, naye nga bayinza okukebera omusulo, okukebera omusaayi oba okuteeka omulwadde mu kifaananyi ne balaba ekiri munda. Eri abo abaakwatibwa edda obulwadde buno, bakubirizibwa okubaako ebyokunywa bye banywa gamba ng’amazzi, okulaba nga basobola okufuka omusulo ogutakka wansi wa liita bbiri olunaku. Kino bwe kigaana, olwo waliwo eddagala eriba liyina okubaweebwa okuli eriyitibwa “Thiazide diuretic citrate” oba eriyitibwa “allopurinol”. Kyokka omuntu bw’akulamu akayinja ako naye nga tekayina kabonero konna ke kalaga, aba taweebwa bujjanjabi bwonna.

Ebibalo biraga nti abantu okuva ku kitundu kimu okutuuka ku bitundu kkumi na bitaano bakwatibwako obulwadde bw’ensigo buno mu bulamu bwabwe. Era mu mwaka 2013 abantu obukadde ana mu mwenda (49) baazuulibwa nabwo, era ne buttako abantu omutwalo gumu n’ekitundu (15,000).
Naye okutwaliza awamu, obulwadde buno businga kukwata basajja.
Okutabuka omutwe (Schizophrenia)

__FORCETOC__

### Enfaanana y’obulwadde buno

Kino kitegeeza okukyankalana kw'obwongo bw'omuntu, ekireetawo embeera y'okukola ebikolwa eby'ekiralu, n'obutalaba bintu mungeri ya bulijjo.
kino kijja n'ebintu ng'okuba n'ebirowoozo ebifu (ebikyamu), okulowooza okw'ekifuula nnenge ,okuwulira amaloboozi ag'enjawulo n'ebirala.

Okuwunga okw'engeri eno kujjawo olw'ensonga ez'obuzaale oba olw'embeera ey'ebintu ebiba bitwetoolodde, nga ku bino kuliko okunywa enjaga, endya embi naddala eri oyo ali olubuto, okubeera ennyo awali ebiwoggana, wamu n'okukwatibwa endwadde ezimu enkambwe.

### Okukebera n’obubonero

Okukebera endwadde eno basinziira ku bubonero obuba ku mulwadde, ssaako ebyo ebiba bizze bimutuukako. Kyokka era mu kukebera obulwadde buno n'obuwangwa bw'omulwadde butera okufiibwako ennyo.

### Obujjanjabi

Obujjanjabi obusinga okukozesebwa ly'eddagala erikkakkanya ku bwongo bw'omutabufu w'omutwe eriyitibwa *antipsychotic medication* nga kw'otadde n'okulyowa omwoyo gw'omulwadde. Kyokka embeera bw'erema bakyayinza okukozesa ne ku ddagala eriyitibwa Clozaphine.

Mu 2013, abantu abaateeberezebwa okuwera obukadde abiri mu obusatu 23million)baazuulibwa n'obulwadde buno. Abantu ebitundu abiri ku buli kikumi (20%) bawona era ne batereera. 
Kyokka ng'ebizibu nga: obutaba na mirimu, obwavu, wamu n'obutabaako we babeera byeyolekera nnyo ku bantu abo. Obuwangaazi bw'abalwadde ab'ekika kino buli wakati w'emyaka kkumi n'abiri mu etaano.
Omusuja gw’enkaka (Yellow fever)

__FORCETOC__

### Obubonero n’enfaanana
 
Buno bulwadde obuleetebwa akawuka era nga butera okujja n’obubonero okuli: omusujja, obutayagala kulya, okusinduukirirwa emmeeme, okulumizibwa mu nnyingo, omutwe oguluma. Obubonero buno businga kweyolekera mu nnaku ezitasukka ttaano, kyoka mu bantu abamu, mu lunaku obulwadde buno we bweyongera, bafuna omusujja mungi, olubuto oluluma n’okukosa ekibumba kutandika ekireetera olususu okufuuka olwa kyenvu. Kino bwe kibaawo , olwo n’akatyabaga k’okuvaamu omusaayi wamu n’okulwala kwensigo kweyongera.

### Ekibuleeta

Obulwadde buno buleetebwa akawuka akayitibwa yellow fever virus era ne kasaasaanyizibwa ensiri enkazi, singa eluma omuntu.Obulwadde buno bukwata  bantu,ebisolo ebirala ebigwa mu luse lw’abantu n’ebimu ku bika byensiri.Obulwadde buno bwandiba obuzibu bw’okuzuulirawo, okujjako ng’omuntu amaze kufuna bubonero obwo waggulu, era okubukakasa omulwadde bamala kumujjako  omusaayi ne gukeberebwa.

### Okugema

Lyo eddagala erigema obulwadde buno gyeriri era mu mawanga agamu kiba kya buwaze eri abatambuze (abalambuzi) okugemebwa. Enkola endala ez’okwewalamu omusujja guno, kuliko okutta ensiri ezibusaasaanya. Yo mu bifo ewali abalwadde abangi ng’ate tewaaliyo kugema, abalwadde bakeberebwa mangu era n’okugema abantu mu bungi kikorebwa okwongera okubuziyiza. Eyo mu bitundu gye buba bukutte ennyo ate abantu ne batafuna bujjanjabi, abalwadde ebitundu ataano ku buli kikumi bafa.
Bulungibwansi

__FORCETOC__

Abaganda balina empisa ze baayitirangamu okweyamba bo bennyini nga ssekinnoomu ate ne bonna ng’ekitole. Ka twogere ku mpisa ey’okuyambagana olw’obulungi bwa buli omu, eyakazibwako bulungibwansi. 

### Ebyafaayo

Bulungibwansi y’emu ku nkola eyali entereeze obulungi era ng’abantu mu Buganda bagiwuliriramu awali kuwalira. Buli kyali mu Buganda kwabangako Omwami waakwo avunaanyizibwa okulaba emirimu gya Beene nga bwe gitambula era ono ye yavunaanyizibwanga ku kukuddukanya omulimu guno. Egimu ku mirimu egyakolebwanga okuyitira mu nkola eno mwe  muli okuyonja oba okugogola enzizi n’okulima enguudo. Bino bye by’okulabirako bye tugenda okwogerako wano.

Ka tusooke n’okugogola enzizi. Okuva edda ng’abantu babeera n’oluzzi oba enzizi ku kyalo kwe babeera. Gwabanga mulimu gw’abantu abakima ku luzzi olwo okulaba nga luyonjo era nga luyonjebwa bulungi. Ekiseera bwe kyatuukanga okuyonja oba okugogola oluzzi, omwami w’ekyalo ng’ateesa olunaku omulimu guno lwe gunaakolebwa. Omwami ono yabeeranga n’eŋŋoma; yafunanga awantu w’ayinza okugikubira n’ewulikika bulungi ku kyalo kyonna. Eŋŋoma eno y’eyo emanyiddwa nga Saagalaagalamidde. Eyitibwa bw’etyo kubanga bwe yakubwanga nga by’ebigambo “by’eyogera.” 

### Eŋŋoma

Buli muntu yenna bwe yawuliranga eŋŋoma eyo ng’amanya bumanya nti waliwo omulimu ogw’okukola. Era ng’eŋŋoma bw’owulira eddoboozi lyayo, nga tewaba muntu asuubirwa kugalamira oba kwebaka ng’evuze. Yakubibwanga ku makya ddala ku ssaawa abantu we bagendera oba we batandikira okukola emirimu. Ekiseera bwe kyabanga kya kugogola luzzi nga abantu beetegeka amangu ago: akutte ejjambiya, enkubi, najjolo n’ebiringa ebyo nga banguwako mangu okugenda ku luzzi. Olw’okubanga baakoleranga wamu ate nga bangi ng’omulimu gwanguwa era nga bwe bamala ate badda eka ne badda ku gyabwe. 

### Okulima enguudo

Enkola endala eya bulungibwansi ye y’okulima enguudo. Edda, mu bukulembeze bwa Buganda, buli muntu ku kyalo gy’abeera yabeeranga n’ekitundu ky’alina okulimanga buli lwe kimeramu omuddo ku luguudo olunene oluyita mu kitundu kye. Ekintu ky’oluguudo olwo omuntu kye yavunaanyizibwangako okulima nga kiyitibwa enguudo. Enguudo eyo yabeeranga n’obuwangu bwa yaadi nga kkumi. Buli muntu yabeeranga amanyi bulungi enguudo ye w’eri era bwe yabanga yeerabidde nga banne basobola bulungi okumujjukiza. Si kugamba nti omuntu yaweebwanga nguudo eri ku kibanja kye, nedda, kubanga si buli muntu nti yabeeranga kumpi n’oluguudo olunene. Okufaananako n’okugogola oluzzi, omwami w’ekyalo oba omutongole bwe yalabanga ng’omuddo gumeze ku luguudo ng’ateesa olunaku abantu lwe banaalima enguudo zaabwe. Yakeeranga ku makya n’akuba Saagalaagalamidde era ng’abantu buli omu abaka nkumbi, najjolo, jjambiya n’ebiringa ebyo kugenda kulima nguudo zaabwe.
Okuwuga

Okuwuga – omuzannyo oguyamba okukola dduyiro

### Baani abawuga

Omuzannyo guno guzannyibwa abaana ab’obulenzi n’ab’obuwala. Guno gwe gumu ku mizannyo egizannyibwa mu buli nsi. 
Gusobola okuzannyibwa nga gulimu okuwakana oba olw’okunyumirwa. Abalala bagukola ng’okunyumirwa oba ng’emu ku ngeri y’okukola dduyiro.

### Okuwuga mu masomero

Ennaku zino amasomero mangi naddala aga primary ne nnasale agajjumbira omuzannyo guno. Amasomero ago gasaba abazadde sssente abaana basobole okutendekebwa okuwuga ne bwe kiba nti ku ssomero eryo tewali biwugiro. Bw’otunuulira obulamu obwedda, abaana mu byalo baawugiranga mu bidiba oba mu migga egitaliimu mazzi gakulukutira ku mbiro za maanyi.

### Emigaso

Kigambibwa nti okuwuga gumu ku mizannyo oguyamba buli kitundu kya mubiri okubeera nga kiriko kye kikola, kwe kugamba nti buli kitundu kya mubiri kikozesebwa dduyiro. Omuzannyo guno tegusosola, buli muntu yenna asobola okuwuga, si muto si mukulu.

### Engeri y’okuwuga

Omuzannyo gw’okuwuga gukolebwa bwe guti. Okuwuga y’engeri omuntu gye yeebongera mu mazzi ng’omuzanny, ng’akola dduyiro oba okwetaasa. Okwebonga okwo omuntu akukola ng’atambuza omubiri gwe mu mazzi. So ate era omuntu asobola okusiba omukka ng’ali mu mazzi, kye bayita okubbira n’aba ng’atambulira omwo okumala akaseera. Okuwuga kusoboka okukolebwa omuntu lwa nsonga nti omubiri gw’omuntu gulimu obuzito obugeraageranyizibwa ku bw’amazzi ne bugusobozesa okuseeyeeza ku mazzi. 

Abannyonnyola ebyokuwuga bagamba nti omuntu asobola okuwuga olw’okuba nti obutoowerezi bwe bukkako katono ku bw’amazzi, ne kiba nti amazzi gasobola okuwanirira obuzito bw’omubiri omuntu ng’awuga. 

Omuwuzi omulungi alina okubeera n’emikono nga gya maanyi ate ng’alina okuba ng’asobola okugita ne gyegolola nga bwe kisoboka. Kino kimuyamba okubeera ng’akuba amazzi. Abawuzi bagambibwa okuba nga balina obukodyo obw’enjawul nga bawunga. Abamu bagambibwa okubeera nga baskozesa nnyo emikono gyabwe, abalala magulu ate abamu bifuba. Obukodyo obwo busiŋŋana okusinziira ku bumanyirivu bw’omuntu bw’alina mu muzannyo guno.

### Okuwuga mu nsi yonna

Okuwuga gumu ku mizannyo egisinga ettutumu mu nsi yonna. Waliwo n’amawanga okuwuga mwe kuyigirizibwa ng’essomo ery’obuwaze. Guno era gwe gumu ku mizannyo egy’ettutumu mu egyo egya Olympics egizannyibwa buli luvannyuma lwa myaka ena.

### Okwegendereza

Wabula, omuzannyo guno gwetaagamu nnyo obwegendereza. Omuntu bw’aba ng’anaawuga, kisaana nnyo n’abeera ne banne oba ne wabaawo omuntu awo okumpi asobola okumulaba ng’awuga. N’abawuzi abatutumufu basobola okufuna obuzibu mu kuwuga. Omuntu asobola okubbira oba okufuna obuvune obw’engeri endala. Weewaawo obuzibu obwo busobola okubaawo, naye kigambibwa nti omuzannyo guno okutwaliza awamu tegutera kubaamu bulabe.

### Enjogera eziva mu kuwuga

Mu Luganda mulimu ekisoko ekyava ku kuwuga: “okuyita kungulu ng’omuwuzi.” Ekisoko kino kitegeeza nti omuwuzi tabeerera ddala eri wansi mu mazzi wabula ayitira awo kumpi nga kungulu kwa mazzi. Kino kiba kitegeeza omuntu okukola ekintu n’atakigenda wala oba n’atakimatiza.
Omuwendo ogwenkomeredde(Absolute value)

**Omuwendo ogw'enkomeredde** (absolute value)

Mu kibalangulo , "omuwendo ogw'enkomeredde" (absolute value) kitegeeza ekifo namba w'eri okuva ku zeero(0) ku "olukoloboze lwa namba"(on the number line).
Omweyoleko gwa Aligebbula

Omweyoleko gwa aligebbula (*algebraic expression*)

Kino kiba kibinja kya namba , enkyusibwo/enkiise (variables) n'obubonero bw'ekibalangulo oba obubalanguzo(mathematical operations).
Enkubisa

IALI NGO has been authorized by terminologist Charles Muwanga to post this article on Luganda Wikipedia for free public consumption.

Enkubisa
     (Coefficient)

Eno eba "nambuluzo ya namba"(number factor) eba mu maaso g'enkyusibwo(variable). Enkubisa eba "ntakyuka"(constant). Enkubisa ye kikontana (the opposite of) ya "enkubise"(multiple). Enkubise kiba kitondeko/mutondeko (Product).

Mu 3 x n = 6 , satu y'enkubisa ate mukaaga y'enkubise ya 3 ne n . Mukaaaga era kiyitibwa kitondeko oba mutondeko gwa 3 ne n .
Omugereko omukalu

IALI NGO has been authorized by terminologist Charles Muwanga to post this article on Luganda Wikipedia for free public consumption.

Omugereko omukalu
         (Empty set)

Mu mugereeso gw'emigereko(set theory), omugereko omukalu guba mugereko(set) ogutaliimu kintu kyonna.
Endaga

IALI NGO has been authorized by terminologist Charles Muwanga to post this article on Luganda Wikipedia for free public consumption.

"Endaga"
   (math index, light spectrum)

Mu sessomo ly'ekibalangulo "endaga"  eba namba waggulu w'akalandira eraga omulandira gwa namba.

Akawango akasookeso "endaga-" kakozesebwa okutondekawo(to create) emiramwa egy'enjawulo nga    

   (i)  " endaga y'ekitangaala(Light spectrum)

   (ii)  Endaga ya kkala za Musoke(Rainbow spectrum)

   (iii) Endaga y'eggabo ly'enkuba (Rainbow spectrum)

   (iv)  Endagamuwendo(digit)

   (iv)   Endagakintu(element)

    (v)  Endagakintu ey'enkyusabuziba(Chemical element)

    (vii) Endagabigambo (Thesaurus) 

    (viii)Endagabungi (Quantity, quantitative)

    (ix) Kalonda w'Endagabungi ow'Omutindo (Qualitative data)

     (x) kalonda w'endagabungi (Quantitative data)

     (xi) Endagakifo(Position spectrum)

     (xii)Ensengekera y'endagakifo(Geographical Positioning System), GPS)

     (xiii) Namba z'endagakifo (ordinal numbers)
Nakyekubira(Inequality)

"Nakyekubira" (Inequality)

Nakyekubira= Namba ezekubira ku luuyi olumu .

"Nakyekubira" mweyoleko(expression)  ogulaga nti emowendo ebiri tegyenkanankana. Ekyokulabirako, oinza okulaga nti 5+ 6 tekyenkanankana 12 n'omweyoleko ogulimu obulaga obw'ekibalo.

Ekikontana kya(the opposite of )  "nakyekubira" kiba "nakyenkanyampuyi" oba "nakyenkanyanjuyi"(Equations).
Ekigero

IALI NGO has been authorized by terminologist Charles Muwanga to post this article on Luganda Wikipedia for free public consumption.
 
Ekigero 
   (mean)

"Ekigero"(mean)  ekigero gwe muwendo ogulaga "omugeranyo(average) gw'omugereko gwa kalonda(set of data).
Nakyenkanyampuyi/Nakyenkanyanjuyi

IALI NGO has been authorized by terminologist Charles Muwanga to post this article on Luganda Wikipedia for free public consumption.

Nakyenkanyampuyi oba Nakyenkanyanjuyi
                           (Equation)

Guno guba mweyoleko(expression) ogulaga nti emiwendo egiri ku mpuyibbiri eza kikontana(two opposite sides) gyenkanankana.  Eky'okulabirako:

                                               7+2= 10-1
Omugeranyo

IALI NGO has been authorized by terminologist Charles Muwanga to post this article on Luganda Wikipedia for free public consumption.

Omugeranyo
     (Average)

Weetegereze enjawulo mu miramwa gw'ekibalo gino:

(i) Omugeranyo (Average)

(ii)omugerageranyo (Ratio)

(iii)Ekigeranyo (Quotient)

(iv)Ekigerageranyo (Rate)

"Omugeranyo"(average) muwendo ogulaga "ekigero"(mean) kya "omugereko gwa kalonda"( set of data).
Nambiso z'ekirooma (Roman Numerals)

Waliwo Muwanga ky'ayita  "nambiso z’ekirooma” (Roman numerals) nga  I,II,III,IV n’okweyongerayo.

 'Okiraba nti mu nambiso z’ekirooma temuli kabonero ka zeero.
Namba(Numbers)

Weetegereze bino: 

(i)Ekikolwa eky’okubala(counting) kyetaagisa obubonero n’amannya gabwo.Obubonero z'enambiso(numerals).

(b)Namba ly’erinnya ly’obubonero obukozesebwa okubala mu ttabi ly’ekibalangulo eriyitibwa “ekibaririzo” oba "okubalirira" (Arithmetic). Obubonero buyitibwa “nambiso’ (numerals).

(c)“Namba” ye namunigina(unit) omubalanguzi (mathematicians)gye yeyambisa ng’akola okubalangula kwe okwa buli kika mu sessomo ly’ekibalangulo.

Entandikwa y’ekibalangulo eri mu kuyiga kubala(counting) .Okubala kuba kwatula na kuwandiika namba enzijuvu:
Ebinnyonnyozo bya namba eza kyegabanya ne kigaanira(Properties of even and odd numbers)

Ebisonjozo(characteristics) oba ebinnyonnyozo (properties) bya namba za Kyegabanya ne Kigaanira  bye bino :

(i)	Okugatta (addition)

Kigaanira + Kigaanira = Kyegabanya

Kigaanira +Kyegabanya = Kigaanira

Kyegabanya + Kyegabanya =Kyegabanya

(ii)	Okwawuza(Subtraction):

Kigaanira  - Kigaanira = Kyegabanya

Kigaanira - Kyegabanya = Kigaanira

Kyegabanya  - Kyegabanya = Kyegabanya
	

(iii)	Okukubisa emirundi(Multiplication):

Kigaanira  x Kigaanira = Kigaanira 

Kigaanira x Kyegabanya  = Kyegabanya

Kyegabanya x Kyegabanya  = Kyegabanya

(iv)	Okugabiza (Division):

Kigaanira / Kigaanira = Kigaanira

Kyegabanya/ Kigaanira = Kyegabanya

Kyegabanya / Kyegabanya = Kyegabanya
Emikwataganyo gy'Essomampuyissatu(the Trigonomical Functions)

Omuzimbi w'emiramwa gya sayansi Charles Muwanga agamba nti essomapuyisatu(trigonometry) era eriyitibwa essomampetosatu ssomo lya kibalangulo eryeyambisibwa  okuzuula oluuyi oba eppeto eritamanyiddwa mu mpetosatu(triangles) era eziyitibwa mpuyisatu(trigony).Emikwataganyo egy'enjawulo egy'essomampetosatu girimu:

(i) Omusiina= Omukwataganyo ogwa siina(the sine function)

(ii) Omukosiina = Omukwataganyo ogwa kosiina (the cosine function)

(iii) Omutangenta=Omukwataganyo ogwa tangenta (the tangent function)

Okutegeera emikwataganyo orina okuwa amannya buli ludda lwa mpetosatu ennesimbu(every side of a right angled triangle).Gano ge mannya g'empuyi za mpetosatu ennesimbu:

(a) Olukontano = Oluuyi olukontana ne seppeto (the side that is opposite to angle  theta) . Luno era luyitibwa "lusimba" , ekitegeeza oluuyi olwesimbu(vertical side)

(b) Olukoono = Oluuyi olukoona ku seppeto (the side that is adjacent to angle theta). Luno era luyitibwa "lugalamiro" , ekitegeeza oluuyi olugalamivu.

(c)Oluwunziko oba olwewunziko = Oludda olwewunzifu(hypotenuse). Luno era luyitibwa lusittalo , ekitegeeza nti oluuyi olusittavu(slanty side).

Weetegereze: 

(i) seppeto =angle theta . Lino ly'eppeto ery'ensonga

(ii)Buli mukwataganyo  gulina amannya abiri, erinnya eryewole n'erinnya eriva mu kugattika ebigambo by'oluganda:

(a) Omusiina = Omukontano =Omukwataganyo ogukontana ne seppeto

(b)Omukosiina = Omukoono = Omukwataganyo ogukoona ku seppeto

(c) Omutangenta = Omusimbagalo = Omukwataganyo gw'Olusimba n'olugalamiro
Seppeto (angle theta)

Mu essomampuyisatu, seppeto ly'eppeto ery'ensonga(angle theta). Mu Luganda olubalanguzi(mathematical Luganda)tugamba nti:

(i) Seppeto ery'omukontano (the sine function theta) 
              
                               = Olukontano/Oluwunziko

(ii) Seppeto ery'omukoono (the cosine function theta)
 
                             = Olukoono/Oluwunziko

(iii) Sepeto ery'omusimbagalo( the tangent function theta)

                              = Olukontano/Olukoono
Ekisinziiro (Hypothesis)

Ekisinziiro nakyo kiba kigambululo . Muwanga agamba nti "ekisinziiro"(hypothesis) kiva mu bigambo "ekigambululo kw'osinziira".

Okwebuuza n’okukola ebisinziiro (hypothesizing). 

Bannasayansi basinziira ku bigambululo ebiyitibwa  "ebisinziiro" okunnyonnyola obutonde ku nsi. 
Beebuuza ki ekiyinza okubaawo singa ebisinziiro byabwe biba bituufu. 

Okugezesa ebisinziiro bino gwe mulamwa gwe’enkola eya sayansi. Emyekebejjo gya sayansi (Scienfic activities) egimu gisobozesa abato okwenoonyeza okumanya awatali kufa ku mitendera gya nkola ya sayansi kyokka oluusi abato banyumirwa kalonda w’enkola ya sayansi, n’olwekyo kyetaagisa okulaga abato emiramwa okuyita mu :

* Okwekebejja 

* Okukola ekiteeberezo (ekisinziiro)

* Okukola engezeso oba enkakaso

Ekisinziiro ky’okunoonyereza.  

Ekisinziiro ky’okunoonyereza (Hypothesis) kiba kiwandiiko(statement) ekikolebwa munnasayansi kw'asinziira okuddamu ekibuuzo oba okukola ku kakunizo akabaawo. 

Okuyita mu kunoonyereza n’okukola engezesa oba enkakaso(experiments) , akakasa  ekiwanndiiko(statement) okuba ekituufu ;kino ne kiba nga kikoze ku kakunizo ka sayansi mu nkola ya sayansi oba bw’aba takikakasizza awo n’akyuusa mu kiwandiiko n’okukola okunoonyereza okulala awamu n’enkakaso endala okutuuka ng’atuuse ku butuufu bwa kyo. Kino bwe kiba kigaanidde ddala ekisinziiro kino kisazibwaamu ddala.
Omukwataganyo (Function)

Muwanga agamba nti okusobola okunnyonnyoka omulamwa gw'omukwataganyo(mathematical function) sooka some ku miramwa gya:

(i) Emigereko(mathematical sets)

(ii) Emigogo  emisengeke(ordered pair) 

(iii) "Omukwanaganyo"(mathematical relation).

Omukwataganyo(function) kigerageranye ku nnyanguyirizi(machine) kubanga okufaanana n'ennyanguyirizi enzibuwavu nga ekitondekamaanyi(engine) , gulina  ennyingizo aekwatagana n'enfulumyo .

Omukwataganyo kiba kibalangulo kiwandiikibwa nga f(x). Mu ngeri endala , omukwataganyo oyinza okulaga naga:

           ENNYINGIZA_______ AKAKWATE____________ENFULUMYA

Lwaki omukwataganyo guba n'ennyingiza , akakwate, enfulumya ?

Tumaze okulaba nti "omukwataganyo" guba n'ebitundu bisatu:

(i)    Ennyingiza (input)

(ii)   akawate ak'ensonga(relationship)

(iii)  Enfulumya (output)

Omukwanaganyo (mathematical relation) kiva mu kikolwa ky'oluganda "okukwanaganya"(Relating or matching something with another).

Omukwataganyo(mathematical function) kirimu okuba nti buli kintu kikwataganyizibwa n'ekirala kimu kyokka.Omukwataganyo gugerageranye n'obufumbo. Buli mukazi arina okukwatagana n'omusajja omu yekka. 

Bwe kitaba ekyo ,ekibeerawo kiyitibwa mukwanaganyo(relation).Mu mukwanaganyo ekintu ekimu kiyinza okukwanagana n'ebisukka mu kimu. Wano tewabaawo kukwatagana wabula okukwanagana.Emiramwa  egyetaagisa mu kibalo ky'emikwanaganyo n'emikwataganyo girimu:

(a) Omukwanaganyo(mathematical relation)

(b)Omukwataganyo(mathematical function)

(c) Ekikwanaganya(mapping diagram)

(d)Omuyingizo n'Omufulumyo(input and output) ogw'ekikwanaganya

(e)Ekikwataganya(Coordinate graph)

(f) Endaga y'omukwataganyo (Function notation)
Stephen Kiragga Kiyonga

Omwami Stephen Kiragga Kiyonga Mutabani w'Omugenzi Arthur Kisuule. Kakenda mu kutabua eddagala ery'ebimera (herbal medicine). Erimu ku ddagala ly'akola mu Kampuni ya Ezekiel Herbal Medicine mulimu  eriyamba ku ndwadde zino:

(i) Sukaali

(ii) Omutima

(iii) Alusa

(iv)Omusujja ogw'olutenteze

(v)Okuggula emisuwa egitambuza omusaayi

(vi) Okusannyalala

(vii) Enseke z'abakyala

Akola n'amagyani agooza omubiri (Herbal Tea).Amajaani ago gayamba okugumya omubiri n'amagumba.
Ekiwakanyo (Negation)

"Ekiwakanyo" kika kya kigambululo (a negation is  a type of statement) .

Mu biwandiiko bye eby'enzimba y'emiramwa gya sayansi mu Luganda , sekalowooleza Muwanga agamba nti  oyinza okuba nga obadde oyagala okukola ekigambululo ekyangu(simple statement) okutegeeza  ekigambululo ekye'njawulo, ekitegeeza ,ekikontana ekyo ky''okoze.Kino kiba kiwakanya ekikkaatirizo ekisooka. Ekigambululo kino kiyitibwa :

               "Kiwakanyo"(negation)= ekigambululo ekiwakanya ekigambululo ekirala.

Ekigambululo ekisooka bwe kiba "P" , ekigambululo ekikiwakanya tekiba "P" wabula kiba "-P" . Ekigambululo eky'okubiri ekiriko akalaga aka kiddannyuma(negative sign) kye kiba "ekiwakanyo kya P"(the negation of P).
Ekikwakkulizo (Conditional statement)

Ekikwakkulizo nakyo kika kya kigambululo .Mu biwandiiko bye eby'enzimba y'emiramwa gya sayansi mu Luganda , sekalowooleza Muwanga agamba nti  ekikwakkulizo (conditional statement) P ne Q bwe biba bigambululo, ekigambululo ekizibuwavu(compound statement) kiwandiikibwa mu mbeera :

                                    "Singa P , olwo Q"(If P then Q) 

kiyitibwa kikwakkulizo.

Weetegereze : 

        Ekikwakkulizo kiva mu bigambo "ekigambululo eky'akakwakkulizo" (Conditional statement)
Embalirira(Budget)

Weetegereze Muwanga bwawunzika ku mulamwa guno okugwawula ku mirala bwe  girinaaniganye ennyo mu mpandiika. 

(i) Okubalilira (Arithmetic) .Kino kiba kibalirizo.

(ii) Embalirira (budget)

(iii) Okukola embalirira( to budget)
Enfikko(Remainder)

Okusinziira ku Muwanga , "enfikko"  era kiyitibwa 

(i)"enfikkizo" oba 

(ii) "enfissi"(remainder).

Bino byonsatule miramwa mifaanagavu(synonyms).
Emiramwa emifaanagavu(Synonyms)

"Emiramwa emifaanagavu" era kiyitibwa "ebigambo  ebifaanagavu"(synonyms).Charles Muwanga akugamba nti gino gye gimu ku miramwa emifaanagavu gye wetaaga okumanya mu luganda olwa sayansi:

(i) Essomamalimiro = Ebyamalimiro (Agriculture)

(ii) Essomakubumba =Ebyokubumba(Ceramics)

(iii)Essomabuziba =Ebyobuziba (Chemistry)

(iv) Essomabuzimbe = Ebyobuzimbe=Essomabutonde(Physics)

(v)Essomabibira=Ebyebibira(Forestry)

(vi)Essomabulimi=Ebyobulimi(Crop husbandry)

(vii)Essomabulunzi = Ebyobulunzi (Animal husbandry)

(viii)Essomabwengula=Ebyobwengula (Astronomy)

(ix)Essomabulamu=Ebyobulamu(Health education and services)

(x)Essomabiramu = Ebyebiramu(Biology)

(xi)Essomabibuuka = Ebyebibuuka (Aeronautics) 

(xii) Essomamalagala=Ebyamalagala (Medical practice education and services)

(xiii) Essomansolo = Ebyensolo (Zoology)

(xiv)Essomabimera=Ebyebiimera (Botany)

(xv)Essomabimuli=Ebyebimuli (Floriculture/ Horticulture)

(xvi)Essomabusawo=Ebyobusawo 

(xvii)Essomabujjanjabi=Ebyobujjanjabi

(xviii) Essomabyamikono=Ebyemikono

(xix)Essomabusomesa=Ebyobusomesa (Pedagogic/ teacher training)

(xx)Essomabyanfuna = Ebyenfuna (Economics)

(xxi) Essomabusuubuzi =Ebyobusuubuzi(Business Studies)
Omukutule ogwa nigeemu(Unit fraction)

Omukutule era oyinza okukiyita "emu enkutule" oba "emwenkutule" kubanga mu butuufu omukutule guba muwendo omulamba omukutulemu ebitundu. Singa oddira emi n'ogikutulamu ebitundutundu , buli kitundu kiyitibwa " mukutule", ekitegeeza "omuwendo omukutulemu". Muwanga anokoolayo emikutule egy'enjawulo mu Luganda bwati:

(a)Omukutule ogwa nigeemu(unit fraction)

(b) Omukutule omutuukirivu(Proper fraction)

(c) Omukutule ogutali mutuukirivu( improper fraction)

(d) Omukkutule omugattike (Mixed fraction)

(e) Omujjuulirizo gw'omukutule(the compliment of  a fraction).
    Ekyok.  2/5 gwe mujjuulirizo gwa 3/5

(f)Omukutule ogwa bulijjo(Common fraction) gubaako kinnawansi(denominator) ne kinnawaggulu (numerator).Ekyok. 2/10. Omukutule ogw'omutonnyeze nga 0.2 tegubalibwa nga mukutule gwa bulijjo.

(g)Omukutule ogw'omutonnyeze(Decimal fraction).
   Ekyok. 0.2 mukutule ogw'omutonnyeze. Guno si mukutule ogwa bulijjo(not a Common fraction)
Omugeranyakikumi (percentage)

IALI NGO has been authorized by terminologist Charles Muwanga to post this article from his Luganda scientific  terminology works on Luganda Wikipedia for free public consumption.

"Emigeranyakikumi" kiggwayo "Emigerageranyo gy’Ekikumi" (%)
                   (Ratios of a hundred. Percentages)

"omugeranyakikumi"  era oyinza okukiwandiika  "omugeranya100" . 

Emigerageranyakikumi  (Percentages) kitera kweyambisibwa okulaga emiwendo wakati wa  0 ne 1 kyokka kisoboka okulaga omugerageranyo gwonna ng’ekitundu ku kikumi, eky’okulabirako, 232%, kiba 2.32 ate 46% kiba 0.46.

Omugeranyakikumi (%) oba omugeranya100 kiggwayo Omugerageranyo gw'ekikumi (Ratio of 100)  .

 Mu kibalangulo, omugeranyakikumi kisonjolwa nga namba oba omugerageranyo (ratio) ogulagibwa nga “omukutule”= emwenkutule =“emu-enkutulemu” (fraction) erina “kinnawansi” (denominator) eya  100. Omugerageranyo gw’ekikumi oba omugeranyakikumi guragibwa n’akabonero “%".
Eky’okulabirako, 25 % (kisomwa ebitundu abiri mu bitaano ku kikumi) kyenkana 25/100 oba 0.25. 

Omugeranyakikumi  n’olwekyo guba mugerageranyo gwa kikumi (ratio of a hundred). Guno guba mugerageranyo nga ekinnawansi kya 100 

Tusobola okulaga emikutule   gino nga emigeranyakikumi (percentages or ratios of 100) nga tukozesa akabonero % :

(i)	10/100 = 10%  kisomwa ebitundu kumi ku kikumi

(ii)	25/100 = 25%  kisomwa ebitundu abiri mu bitaano ku kikumi

(iii)	50/100=50%    kisomwa ebitundu ataano ku kikumi

(iv)	75/100=75%  kisomwa ebitundu nsanvu mu bitaano ku kikumi

(v)	99/100 = 99% kisomwa ebitundu kyenda mu mwenda ku kikumi

Ensonjola: Omukumi guba mugerageranyo (ratio) nga ekinnawansi (denominator) kiri 100. Kino kiba kitegeeza ebitundu ku buli kikumi. Mu kibalangulo tukozesa akabonero % okulaga omugerageranyo ku bula kikumi.

Ka tukozese taabulo eno okugerageranya omugerageranyo, omukutule, n’emigeranyakikumi  /

Ebitundu	Omukutule	Omugerageranyo bya 100.

10 ku 100	10/100	                 10%
25 ku 100	25/100	                 25%
50 ku 100	50/100	                 50%
75 ku 100	75/100	                 75%
99 ku 100	99/100	                 99%

Ate era buli mugeranyakimumi (%) oyinza okuguwandiika nga “omutonnyeze”(Decimal number): 

(a)	10%  = 0.01

(b)	25%=  0.25

(c)	50% = 0.50

(d)	75% = 0.75

(e)	99% = 0.99
Okusoma

OKUSOMA.
Okusoma kimu ku bintu eby'omuwendo omuntu ky'asobola okuwa omwana nga obugagga obw'ensibo. Abantu bangi bafunye ebintu njolo nga bayita mu kusoma era nga nkumu batikiddwa okuva mu matendekero nga Makerere,Kyambogo n'amalala. Buli muntu yandifubye okulaba nga asomako oba okulaba ng'awa omukisa oyo ayagala okusoma asomeko. Eno y'ensomga lwaki gavumenti etadde kaweefube mungi mu kusoma ku madaala gonna. Ensangi zino, abantu bangi bamanyiddwa olw'okuba nga babanguddwako era n'embeera zaabwe ne zikyukira ddala. Edda nga omwana omuwala tasomesebwa wabula endowooza eno egenze eggwawo nga abakyali bangi kati bagundiivu olw'okuba nga basomyeko. Okugeza Janet Museveni, Rebecca Kadaaga, Betty Nambooze, Idah Nantaba n'abalala.
Empeekera

**Empeekera** bye bigambo ebisukka mu kimu nga bigendera wamu kyokka nga birina amakulu ge gamu.
Ebiseera ebimu empeekera esobola okuwa amakulu amajjuvu ate olulala netagawa.

EBIKA BY'EMPEEKERA:
EMPEEKERA Y'ERINNYA;
Bino byebigambo ebisukka mu kimu nga bisengekeddwa era nga bigendera wamu naye nga biyimiriddewo mu kifo ky'erinnya.
N'olwekyo empekera esobola bulungi okukola emirimu gya mannya esatu egimanyiddwa mu sentensi. Kwekugambba;
i) Ekitundu ekikozi
ii) ekitundu ekikolebwako.
iii)Ekitundu ekiganyulwa mu kikolwa.
okegeza;
omukulu w'essomero yayise abayizi.
Nampalirizo(Newtons)

Nampalirizo(Nampo)	Newton(N)	Namunigina y’empalirizo	Unit of force

Nalumbulukano(Nalu)	Becquerel (Bq),

Namunigina y’olubumbulukuko	Unit of radioactivity

Digiri za Sebwoki(Sebi)	Degrees Celsius(°C)	Serisiyaasi ez’Obwoki	Unit of temperature in degrees Celsius)

Digiri za Febwoki(Febi)	Degrees Fahrenheit 	Falenayiti ez’obwoki	Unit of temperature in degrees Fahrenheit 

Nassannyalazo(Nasso)	Coulomb( C ) 	Namuunigina y’ekisannyalazo	Unit of electric charge

Nanziring’ana	Hertz(Hz)	Namunigina y’enziring’ana	Unit of frequency

Namirimu(Namu)	Joule (J)	Namunigina y’amasoboza ,okukola, nebbugumu	Unit of  energy, wok, heat

Naggugubiro(Gaggo)	Ohm (Ω),	Namunigina y’ekigugubiro ky’amasannyalaze	Unit of electric resistence

Nannyigirizi (Nnyigi)	Pascal(Pa)	Namunigina y’akanyigirizi	Unit of pressure 

Nansoboza(Nansa)	Volts(V)	Namunigina ya mpalirizo ya masannyalazeey’okuva	Unit of electomotiv forc, electric potential

Namaanyi	Watt(W)	Namunigina y’amaanyi	Unit of power

Bya Charles Muwanga
Eddagala erigema olukusense

=Eddagala erigema Olukusense=

http//en.wikipedia Org/wiki/wikipedia: wikiproject_medicine/Translation_Task_force/RTT/simple measles vaccine.

## Likola litya?

Eddagala erigema Olukusensehttps://en.wikipedia.org/wiki/Wikipedia:WikiProject_Medicine/Translation_task_force/RTT/Simple_measles_vaccine ly'eddagala erisingayo okutangira olukusense. Oluvannyuma lw’okugemebwa kwa mulundi gumu gwokka, abaana abalina emyezi mwenda ebitundu 85%, wamu n’abo abasukka emyezi kkumi n’ebiri ebitundu 95% babeera n’obusobozi bw’obutakwatibwa bulwadde buno.  Abaana abagemeddwa omulundi ogusooka ne bataba na nkyukakyuka mu bulamu bwabwe bagemebwa omulundi ogwokubiri.

## Ekiraga okweyongera oba okukendeera kw'Olukusense mu ggwanga

Omuwendo gw'abaana abagemeddwa bwe gusukka ebitundu 93% olwo obulwadde bw'olukusense bubeera ng’emisinde kwe bubalukirawo mu bitundu giba gikendeera wabula ate singa omuwendo gw’abaana abagemebwa gubeera nga gusse olwo ate emikisa gy’obulwadde buno okubalukawo giba gyeyongera.

Eddagala lino likola bulungi ne mu bantu abalina akawuka akaleeta mukenenya. 

## Obunafu bw'eddagala lino

Obukosefu butono nnyo bw'oyinza okufuna nga olw’okuzesezza eddagala lino era bumala akaseera katono. Muno muyinza okubaamu okulumizibwa mu kifo awagemeddwa wamu n'omusujja omutonotono.
Eddagala weeriri nga lyo wabula lisobola okukozesebwa wamu n'eddagala eddala gamba nga; erigema amambuluga, "varicella vaccine” n'eddagala eddala.

## Amagezi okuva mu kitongole kya WHO ku ddagala lino

Ekitongole ekya "World Health Organization" kisemba okukozesa eddagala lino okugema abaana abalina emyezi omwenda mu bitundu obulwadde gye butali nnyo ne mu baana abalina emyezi ekkumi n’ebiri mu bitundu obulwadde gye buli ennyo. Eddagala lino lya buwunga erisobola okutabulwa ne likubibwa mu mubiri gw'omuntu oba mu binywa nga liyisibwa mu mpiso.
 
## Omuwendo gw'abalikozesa

Abaana 85% okwetoloola ensi yonna baagemebwa n'eddagala lino mu 2013. Mu 2008, amawanga 192 ge gaagema abaana n'eddagala lino.
 
## Lyatandika ddi okukozesebwa?

Eddagala lino lyavumbulwa mu 1963. "Measeles_mumps_rubella" (MMR) lye lyasooka okutabulwa mu 1971. Eddagala lino liri ku lukalala lw'eddagala olw'ekitongole ky'ebyobulamu eky’ensi yonna ekya "World Health Organization" era si lya buseere.
Okusomesa ekibalangulo mu Luganda .Miramwa ki omusomesa gye yetaaga?

Okusomeesa Okubala mu Luganda. Emiramwa egyetaagisa Omusomesa

Emiramwa egyetaagisa Omusomesa okusomesa Okubala mu Luganda

Ekibalangulo	Mathematics	Omugereeso 	Mathematical Theory

Okubalangula	to calculate	Eggereeso 	Theorem

Okubalanguza	to  solve	Ekigereeso 	Scientific Theory

Ekibazo	Math solution	Namba	Number

Omubalanguzi	Mathematician	Omuwendo	Value

Okubala 	to count	Omugereeso gwa Namba	Number Theory 

Okubaza 	to compute	Omusingi gwa namba	Number base

Okubalirira oba Ekibaliriro	Arithmetic , to do arithmetic	Omusimba=Omusingi gwa namba	Number base 

Ekikunizo	Mathematical Problem	Aligebbula	Algebra

Akakunizo 	Puzzle	Essomabigoberero	algebra

Ekibalanguzo	Formulae	Omugereko	Set

Okusonjola	To simplify 	Omugerageranyo	Ratio

Okukendeeza	to reduce a fraction 	Ekigerageranyo	Rate

Omwoyoleko	Math expression	Omugendaganyo	Proportion

Enkuumakifo/enkyusibwo	variable	Ekigobansonga	Variation math

Enkuumabusangiro	Position holder	Emikwanaganyo	Math Relations

Entakyuka	constant	Emikwataganyo	Mathematical Functions

Entakoma	infinity	Ekibazannyingo	Polynomials

obubalanguziso	Math operations	Ekibazabisengeko 	Matrices

Akalaga 	Mathematical  sign 	Obuufu	Mathematical Locus

Obubonero	Mathematical symbols	Essomampimo	Geometry

Omukutule (Fraction)	Kibalirampuyibbiri	Integers 

Kinnawaggulu	Numerator	Ekibazabusuubuzi	Business math

Kinnawansi	Denominator	Kalonda	data

Okulambulula namba	To factor a number	Ekisengekakalonda	Statistics

Okunambulula	To factor a number	Ekibazabuserengeto	Slopes math 

Nambuluzo	Factor	Essomampetosatu	Trigonometry 

Nambuluzo Eyawamu	Common Factor	Okulambulula Namba	Factoring numbers

Nambuluzo eyawamu Esingayo(NESI)	Greatest Common Factor(GCF)	Ekifunza =  ekibalo ky’emifunza	Exponentiation

Enkubise	Multiple	Kyekubisa	Logarithms 

Enkubise Eyawamu	Common Factor	Namunigina z’Ebipimo	Units of Measurements

Enkubise Eyawamu Esembayo(ENKEESI)	Lowest Common Multiple	Obwagaagavu n’Obubangirivu	Area and Volume
Emigereko(Sets)	Ebika bya namba(Types of numbers)

		Namba ezibala	Counting numbers

Omugereko	Set	Namba z’obutonde	Natural numbers

Omuteeko	Union of sets	Kibalirampuyibbiri/Yintegya	Integers

Entabiro y’emigereko	Intersection of sets	Number eya kigaanira	Odd number

Endaga z’emigereko	Set notations	Namba eya kyegabanya	Even number

Emigereko  egy’enkanankana	Equal sets 	Namba eza kyebiriga	Square numbers

Ekitundu ky’Omugereko	Subset	Namba eza kyesatuza	Cube numbers

Omugereko omukalu	Empty set 	Namba eza ndagakifo	Ordenal numbers

Omugereko ogw’ekkomo	Finite set	Namba eza ndagalinnya	Nominal numbers

Omugereko ogw’entakoma	Infinite set	Namba enzijuvu	Whole numbers

		Namba eza kiddannyuma	Negative  numbers

		Namba eza kiddamaaso	Pozitive numbers

Bya Charles Muwanga 0704211606
Essomabimera(Botany)

OKusinziira ku Charles Muwanga  , essomabimera(Botany) liri wansi wa "essomabulamu bwa bimera"(plant biology). Essomabimera ttabi lya ssomabiramu(biology)  erisoma ku bimera n'obulamu bwabyo, omuli n'enkula awamu n'ebinnyonnyozo bya buli kimera  awamu n'ensengeka y'ebimera mu matabi.
Ebyobulamu(Health education/science and health services)

Muwanga akusomooza okumanya  enjawulo eri wakati w'emiramnwaL

(i) Essomabiramu(Biology)

(ii) Essomabulamu (Biology)

(ii) Ebyobulamu (Health science/education  and health services)

(iv) Essomabirwadde( Expertise  in diagnosis and treatment  of sicknesses, medicine)

(iv) Essomabulwadde(Expertise  in diagnosis and treatment  of sicknesses, medicine )

(v) Essomabujjanjabi (Nursing)

(v) Essomamalagala (Pharmacy)

(vi) Ssemaduuka w'eddagala(Pharmacy)

(viii) Edduuka ly'eddagala (Drug shop)

(ix) Omujjanjabi (nurse)

(x) Eddongooserezo (Theater)

(xi) Essomakulongoosa(Surgery)

(xii) Omulongoosabalwade(Surgeon)

(xiv) Sseddagala/ Naddagala(Pharmacist)
Nakongezabwangu (Catalyst)

Nakongezabwangu
      (Catalyst)

Okuisinziira ku Muwanga , nakongezabwangu(Catalysts) ziba  sebusitansi ezanguyiriza ekikyusabuziba(chemical reaction)  kyokka zo ne zisigala nga tezikyusiddwa.
 
Nakongezabwangu(catalyst) zikola nga zikkakkanya  obwetaavu bw’amasobozeso (activation  energy) okusobozesa ekikyusabuziba okugenda mu maaso mu bwangu.

Mu biramu , nakongezabwangu ziba molekyu za bizimbamubiri(protein molecules) eziyitibwa enzayimu(enzymes). Enzayimu zetaagisiza ddala okusobozesa ekikyusabuziba okugenda mu maaso mu butaffaali bw’omubiri.
Ekintu obutalwa mu lubuto

## Ekintu obutalwa mu lubuto

### Kye kitegeeza

Ekintu obutalwa mu lubuto kwe kukaluubirizibwa mu kutereka ebintu mu lubuto okuleetebwawo olwokuba n'obuzibu ku kyenda ekitono. 

### Ebireeta ekizibu kino

* Ekisinga okuviirako kino kwe kuddukana okuviirako omuntu okuggwamu amazzi n'okukendeera mu buzito bw'omubiri. 
* Ebiseera ebisinga era kiva ku kulongoosebwa kw'ekitundu ekinene ku kyenda kino.
* Ekirala ekireeta ekiizibu kino kuliko omuntu okuzaalibwa ng’alina ekizibu ku kyenda ekitono.

### Obubonero
 
Obubonero obulala kuliko:
* Ekikeeto, 
* Obukoowu n'ebirala

### Enzijanjaba

* Obujjanjabi kuliko nga:
* Okukyusa ku by'enda y'omuntu
* Okunywa eddagala 
* Okulongoosebwa
* Omuntu ono alina okulya ebintu nga birimu omunnyo mutono nnyo
* Okulya ekitono.
* Obutalya bintu bya masavu n'ebirala.

### Ekifaananyi

Ekintu obutalwa mu lubuto kibaawo mu bantu basatu ku buli kakadde k'abantu mu mwaka. Kiteeberezebwa nti abantu 15,000. Mu United States of America bakosebwaa embeera eno wadde nga kitwalibwa ng’obulwadde obutatera kulabika nnyo. Ebitongole eby’enjwaulo bivuddeyo okulwanyisa embeera eno nga bigaba eddagala.

### Ebijuliziddwa

# Pironi, L (April 2016). "Definitions of intestinal failure and the short bowel syndrome.". Best practice & research. Clinical gastroenterology. 30 (2): 173–85. PMID 27086884.
# "Short Bowel Syndrome". NIDDK. July 2015. Retrieved 20 October 2016. 
# Ferri, Fred F. (2014). Ferri's Clinical Advisor 2015: 5 Books in 1. Elsevier Health Sciences. p. 1074. ISBN 9780323084307.
# "Short bowel syndrome", orphanet, February 2012, retrieved November 16, 2012
Omusawo n'Omujjanjabi(Doctor and Nurse)

Omutaka Muwanga agamba nti "Omusawo" aba Dokita ate Omijjanjabi aba "nurse". Owokosatu aba "alabirira" mulwadde. ASlabirira omulwadde tomuyita "mujjanjabi" kubanga "omujjanjabi" aba mukugu nga yakuguga mu kuwa abalwadde obujjnjabi.
Sseggwanga ne Segwanga( Statesman and Cock)

Sseggwanga 
     (Statesman )

Sseggwanga kivvuunula statesman ate "segwanga" eba "nkoko nsajja". 

"Naggwanga" kivvuunula "Stateswoman". Bino bya Muwanga!
Omunoonyerezi (Researcher)

Muwanga agamba nti "Omunoonyerezi" aba wa masomo nga sayansi ow'obutonde(natural science) oba sayansi ow'entabaganyi(social science) kyokka "omunoonyereza" aba mbega wa poliisi ng'anoonyereza ku misamngo.
Endagabuzaale ennemu(Mutated genes)

"Ennabuzaale ennemu"
            (Mutated genes)

Zino era oyinza okuziyita endagabuzaale  ennema oba ennabuzaale ennema .
Mu kunoonyereza kwe ku "essomabuzaale"(genetics) ,Muwanga agamba nti emiramwa emikulu egyetaagisa okunnyoknnyoka essomo lino giri esatu:

(i) Obusekese(Chromosomes)

(ii) Endagabutonde oba Ennabutonde (DNA)

(iii) Endagabuzaale oba ennabuzaale(Genes).

Nga bw'olaba ekinywa ky'enku ekiganda, "akasekese"(chromosome) , kaba kanywa ka ndagabutonde akasirikitu  ate endagabutonde (DNA) ne kiba ekinywa ky'endagabuzaale(ennabuzaale)  era eyitibwa endagabiragiro (genes). Endagabuzaale(endagabiragiro) ze ziwa oba eza ziraga endagabutonde ebiragiro:

(a) okukola ebizimbamubiri(proteins) ebyetaagibwa mu mubiri gw'ekiramu

(b) Okukola obuzaale bw'ekiramu ekito mu kaseera ekisajja we kiwakisiza ejji ly'ekikazi.

"Nnabuzaale ennemu"
       (Mutated genes)

Nnabuzaale mu butonde bwazo zirina kuba nga nnamu mu nkula yazo naye oluusi nnabuzaale ziyinza okuba n'obulemu, ekitegeeza  nti nnema, ezitali mu nkula yaazo ey'obutonde ezisobozesa okukola emirimu gyazo egya bulijjo okukuuma omubiri nga mulamu. Nnabuzaale(genes) zino ziyitibwa "nnabuzaale ennemu"(mutated genes) kubanga:

 (a) ziba "nnema" ezitali mu nkula yaazo ey'obutonde.

(b) Ziba ziremererwa okukola emirimu egizeetaagisa okukola mu mubiri nga okuwa endagabutonde(DNA) ebiragiro ebituufu oba ebyetaagibwa

Nnabuzaale okuba ennemu, kiviirako n'obutaffaali bwazo mwe zisangibwa okuba obulemu obutasobola kukola mirimu gyabwo egyetaagisa okukuuma omubiri nga mulamu. Ebirwadde bino mulimu ekirwadde kya "obutaffaali obulamawavu" (sickle cells). Ekigambo bulemawavu kitegeeza nti "bulema kiwanvu", anti bubugaana omubiri gwonna mu bulemu bwabwo, sso si kitundu kya mubiri kimu nga bwe guli n'obutaffaali obwa kkookolo(cancer).

"Obutaffaali obulemawavu" buba butaffaali bwa musaayi obumyufu(red blood cells), obulina okuba nga omwezi ogw'eggabogabo era nga bugonderera bulungi naye ate ne buba nga bweweseemu nga eggabo ly'eggaali , bbo abazungu kye baayita enkula eya najjolo(sickle),  ejjambiya eyeweseemu nga omwezi omuto mu bwengula. Obutaffaali obulina okuba nga pmwezi ogweggaboigabo okuba mu nkula ey'eggabo ly'eggaali , buba bulemu(bulema) obulemesa obutaffaali buno okukola emirimu gywabwo emitongole mu mubiri , kino ne kifuuka obulwadde.

Mu luganda buno kakensa Charles Muwanga bw'ayise "obutaffaali obulemuwavu"(obulema ekiwanvu), olwokuba nga buba bwalemala mu nkula yaabwo ne bwewetamu ate nga bubugaanye mu musaayi mu mubiri gwonna, omungereza bw'ayiga obutaffaali obw'eggabo(sickle cells).
Obulamu obwa kataffaalikamu(unicellular life )

Obulamu obwa kataffaalikamu
       (Unicellular lifeforms )

Bbuno bulamu Muwanga bw'agamba nti buba buzimbibwa akataffaali kamu kokka(single celled animals). Mu bulamu buno mulimu obulamu obusirikitu nga bbakitiiriya.
Ebiramu ebya butaffaalibungi(Multicellular lifeforms)

Ebiramu ebya butaffaalibungi
       (multi-cellular lifeforms )

Bbuno bulamu Muwanga bw'agamba nti buba buzimbibwa obutaffaali bungi ddala(single celled animals). Mu bulamu buno mulimu ebimera n'ensolo zonna z'olaba n'eriiso erriri obukunya nga ekiku , enfunza ,  oba omuntu.